Metodologia de monitorizare a segregării școlare – context și scurtă prezentare

**CONTEXT**

Metodologia de monitorizare a segregării școlare a fost elaborată în temeiul Parteneriatului MEN-UNICEF pentru desegregare școlară 2017-2022 și reprezintă un efort inovator pentru monitorizarea standardizată a segregării școlare.

1. Metodologia de monitorizare a segregării școlare acoperă toate unitățile de învățământ preuniversitar din toate județele României.

Toate unitățile de învățământ sunt obligate să monitorizeze segregarea școlară. Indiferent de **forma proprietății** (școli publice sau școli private), de **ciclurile de educație pe care le acoperă** (creșe, grădinițe, școli primare, școli gimnaziale, licee sau școli profesionale), de **limba de predare** (școli cu predare în limba română sau școli cu predare în limbile minorităților naționale), de **tipul educației furnizate** (unități de învățământ de masă sau unități de învățământ special), indiferent de **mediul de rezidență** (școli din mediul urban sau școli din mediul rural), fiecare unitate de învățământ este obligată să parcurgă cel puțin prima etapă (monitorizarea restrânsă; *prezentăm în secțiunea subsecventă etapele metodologiei în detaliu*) a metodologiei de monitorizare a segregării școlare.

Toate unitățile de învățământ preuniversitar care obțin scoruri de risc, pe oricare tip / criteriu de segregare, indiferent de forma de segregare unde se manifestă riscul, sunt obligate să parcurgă și cea de-a două etapă (monitorizarea extinsă) a metodologiei. Întrucât testarea pe teren a metodologiei urmărește identificarea dificultăților de implementare și posibila ajustare a metodologiei, încurajăm unitățile de învățământ să se implice în procesul de monitorizare a segregării școlare și dincolo de ceea ce obligă cadrul legal în vigoare. Un bazin suficient de larg de unități de învățământ implicate în ambele etape ale metodologiei are, pe de o parte, avantajul că va permite ME și CNDIE o analiză mai riguroasă a dificultăților potențiale de implementare iar, pe de altă parte, unitățile de învățământ vor avea o radiografie completă a situației lor din perspectiva segregării școlare.

1. Monitorizarea segregării se face la nivelul fiecărei structuri școlare. Prin „unitate de învățământ” metodologia de monitorizare a segregării înțelege o structură școlară.

Monitorizarea segregării școlare se face dezagregat, **la nivelul fiecărei structuri și NU AGREGAT la nivelul întregii unități școlare formată din școala cu personalitate juridică împreună cu școlile structură arondată**. Din perspectiva metodologiei de monitorizare a segregării școlare, prin „unitate de învățământ” se înțelege fiecare structură a unei unități de învățământ, luată în parte, fie că este cea cu personalitate juridică, fie că este structură școlară arondată. Astfel se va urmări dacă fiecare sructură își derulează activitatea didactică în mai multe clădiri și doar în cazul în care o structură școlară își desfășoară activitatea în mai multe clădiri se va calcula un scor de segregare școlară la nivelul clădirilor. În situația în care o structură își desfășoară activitatea într-o singură clădire, aceasta va primi automat scorurile minime de risc pentru această formă de segregare școlară întrucât nu se poate manifesta segregare școlară la nivel de clădiri.

Cu alte cuvinte, monitorizarea segregării școlare nu poate fi validă decât dacă se derulează la nivelul fiecărei circumscripții școlare. Art. 3 al metodologiei trebuie înțeles din perspectiva explicată mai sus: „Prin prezenta metodologie, prin unitate de învățământ preuniversitar se înțelege orice unitate de învățământ preuniversitar, indiferent dacă are personalitate juridică sau este o structură arondată fără personalitate juridică, întrucât monitorizarea și evaluarea segregării școlare nu este posibilă decât printr-o analiză individuală a fiecărei unități de învățământ preuniversitar, corespunzătoare fiecărei circumscripții școlare”. Acesta este motivul pentru care metodologia de monitorizare a segregării școlare solicită date dezagregate la nivel de structură (la nivelul corespunzător circumscripției școlare).

1. Monitorizarea segregării școlare are la bază colectarea de date cu carcater personal privind elevul și familia sa dar rapoartele publice (la nivelul unității de învățământ, la nivel județean sau național) nu vor conține date cu caracter personal..

Art. 5 al metodologiei prevede că „în cadrul monitorizării segregării școlare, unitățile de învățământ preuniversitar, precum și toți factorii implicați au obligația să asigure protecția datelor cu caracter personal în procesele de colectare şi comunicare a acestora, prevăzute în prezenta metodologie de monitorizare a segregării școlare”. Ca atare, unitățile de învățământ pre-uiversitar vor trebui să respecte normele în vigoare pentru protecția datelor cu caracter personal pe parcursul colectării și încărcării acestora în Modulul SIIIR pentru monitorizarea segregării școlare.

Rapoartele publice, generate în urma calculării indicatorilor prevăzuți de OME 5633/2019 pentru aprobarea metodologiei de monitorizare a segregării școlare, nu vor conține date cu caracter personal. Conform metodologiei vor putea fi generate automat de Modulul SIIIR pentru monitorizarea segregării școlare trei rapoarte publice: raportul la nivelul unității de învățământ, raportul la nivelul ISJ/ISMB și raportul la nivelul CNDIE (nivel național). Toate aceste rapoarte vor reflecta ponderile relevante din perspectiva monitorizării segregării școlare și scorurile de risc (la nivelul unității de învățământ preuniversitar) dar în niciun caz nu vor conține date care să permită identificarea caracteristicilor personale ale vreunui elev în mod individual.

1. Coordonarea verticală a monitorizării segregării școlare se realizează pe axa: unitatea de învățământ – Inspectorat Școlar Județean – CNDIE.

În conformitate cu reglementările Ordinului 6134/2016 privind interzicerea segregării școlare în unitățile de învățământ preuniversitar, coordonarea verticală a monitorizării segregării școlare se realizează de la nivel local la nivel central pe axa: unitatea de învățământ / respectiv Comisia şcolară pentru prevenirea şi eliminarea violenţei, a faptelor de corupţie şi discriminării în mediul şcolar şi promovarea interculturalităţii – Inspectoratul Școlar Județean – Comisia Națională pentru Desegregare și Incluziune Educațională, conform fluxului sintetizat în schema următoare (vezi Fig. 3).

Coordonarea verticală se bazează pe obligațiile și termenele (inclusiv sancțiunile) stabilite în sarcina fiecărui nivel al fluxului de coordonare. Capitolul II al metodologiei de monitorizare a segregării școlare (Art. 6 – Art. 9) reglementează toate aceste obligații și termene care revin tuturor factorilor implicați. În această privință, conducerea școlii are responsabilitatea legală generală a asigurării unui bun proces de monitorizare a segregării școlare, are obligația legală a certificării veridicității și acurateței datelor furnizate și raportate de către unitatea de învățământ și are responsabilitatea de a-i sprijini pe responsabilii desemnați pentru fiecare structură din partea Comisiei şcolare pentru prevenirea şi eliminarea violenţei, a faptelor de corupţie şi discriminării în mediul şcolar şi promovarea interculturalităţii în cadrul procesului de monitorizare a segregării școlare. Responsabilii desemnați au responsabilitatea juridică pentru aplicarea metodologiei în fiecare unitate de învățământ (structură școlară). Responsabilii, împreună cu directorii unităților de învățământ, decid în mod concret cine culege datele, cine le centralizează, cine le încarcă în SIIIR și, în general, pe cine implică în acest proces de monitorizare (diriginți, secretarul școlii etc.), evident cu respectarea normelor în vigoare pentru protecția datelor cu caracter personal (așa cum am explicat anterior).

Fig. 3 – Coordonarea verticală cf. Ordinul 6134/2016 privind interzicerea segregării școlare în unitățile de învățământ preuniversitar

1. Pentru eficientizare, metodologia include două etape – monitorizarea restrânsă (de bază) și monitorizarea extinsă.

Pentru a limita pe cât posibil efortul pe care monitorizarea segregării școlare îl presupune, metodologia a reglementat două etape: etapa 1 – monitorizarea restrânsă și etapa a 2-a – monitorizarea extinsă. Cele două etape vor fi prezentate mai detaliat în secțiunea următoare. Menționăm aici doar că la monitorizarea restrânsă (de bază) este folosit un set minimal relevant de indicatori (64) pentru identificarea riscurilor privind orice tip/criteriu sau formă de segregare școlară, cu indicatori preponderent cantitativi, în timp ce la monitorizarea extinsă (etapă care nu este obligatorie pentru toate unitățile de învățământ, ci doar pentru acelea care obțin scoruri de risc la monitorizarea restrânsă) este folosit un set complementar de indicatori (39), atât cantitativi, cât și calitativi. În total, prin parcurgerea ambelor etape se vor urmări, la nivelul unității de învățământ, 103 indicatori.

**IMPORTANT!** În privința stabilirii etnicității copiilor/elevilor, Metodologia de monitorizare a segregării școlare pleacă de la premisa că aceasta se va realiza în baza **autoidentificării etnice** (etnia autodeclarată iar nu a hetero-identificării etnice). Cu alte cuvinte, identitatea etnică este cea asumată de elev/copil (respectiv de părinții săi), conform documentelor oficiale ale unității de învățământ preuniversitar (fișa de înscriere în clasa pregătitoare, declarații ale părinților etc.). Totuși, în anumite situații mai complicate, prin excepție, se pot folosi și informații care sunt totuși validate de comunitățile etnice locale (liderii comunităților etnice, mediator școlar rom – pentru comunitatea de romi etc.).

Etapele metodologiei de monitorizare a segregării școlare

Am prezentat în secțiunea anterioară una din caracteristicile metodologiei de monitorizare a segregării școlare, anume că ea reglementează acest proces de monitorizare pe parcursul a două etape:

* **Etapa 1 – Monitorizarea restrânsă (de bază);**
* **Etapa 2 – Monitorizarea extinsă.**

Această etapizare a fost gândită din rațiuni de eficiență și pentru a reduce, acolo unde este posibil, volumul de muncă și eforturile dedicate monitorizării segregării școlare, având în același timp siguranța că potențialele riscuri de segregare școlară sunt identificate, respectiv abordate de către unitățile de învățământ preuniversitar.

Tipul și numărul de indicatori care sunt cuprinși în fiecare etapă a procesului de monitorizare a segregării școlare au fost dezbătuți în cadrul unor consultări consistente cu reprezentanți ai MEN și ai diferitelor Direcții Generale din Minister, specialiști din cadrul ISE și ARACIP, precum și cu ONG-uri cu diverse specializări (minorități etnice, dizabilitate etc.), reprezentanți ai mediului universitar, sindicate, diverși specialiști, părinți și, nu în ultimul rând, cu reprezentanții organizațiilor de elevi.

Deși numărul indicatorilor cuprinși în fiecare etapă a procesului de monitorizare diferă, cele două etape sunt relativ echilibrate ca volum de muncă și efort. Dacă în Etapa 1 sunt folosiți 64 de indicatori, în Etapa a 2-a sunt folosiți 39 de indicatori, dar, așa cum menționam și în capitolul precedent, dacă în Etapa 1 acei indicatori sunt predominant cantitativi, în Etapa a 2-a există un mix de indicatori cantitativi și calitativi, iar culegerea datelor pentru indicatorii calitativi este, în general, mai cronofagă decât în cazul celorlalți.

În plus, pentru acei câțiva indicatori calitativi incluși în Etapa 1, s-a optat pentru soluția răspunsului la o întrebare închisă, pentru reducerea pe cât posibil a oricărui efort nenecesar în această etapă, urmând ca alte informații / date să fie culese suplimentar în Etapa a 2-a. Pentru exemplificare, la indicatorul 7 din Anexa 3 a Metodologiei pilot: „Curriculum-ul la decizia şcolii din unitatea de învățământ preuniversitar reflectă cultura şi istoria minorităților naționale existente în populația școlară”, unitatea de învățământ va trebui doar să specifice dacă CDS-ul din unitatea de învățământ respectivă reflectă sau nu cultura și istoria minorităților naționale existente în populația școlară (Răspuns: Da sau Nu), urmând ca în etapa următoare să fie culese date suplimentare (inclusiv calitative) privind incluziunea etnică din unitatea respectivă de învățământ.

Numărul de indicatori poate părea intimidant, dar trebuie luat în calcul că datele solicitate, mai ales în Etapa 1 – Monitorizarea restrânsă, sunt date accesibile și cunoscute la nivelul unității de învățământ: număr total de elevi la nivelul unității de învățământ sau la nivelul fiecărei clădiri, număr total de elevi pe fiecare clasă etc. O altă serie de date sunt ușor disponibile școlilor, fiind incluse în raportările prevăzute de cadrul legal pentru asigurarea calității în educație (e.g. Raportul de evaluare internă al unității de învățământ) etc. ATENȚIE: unele date raportate către ME, ARACIP sau ISE sunt raportate agregat la nivelul unității de învățământ (structura cu personalitate juridică împreună cu structurile școlare arondate). În astfel de cazuri, asigurați-vă că datele pe care le raportați în cadrul monitorizării segregării școlare **sunt dezagregate la nivelul fiecărei structuri**!

Art 10 al Metodologiei de monitorizare a segregării precizează că: „Activitățile de monitorizare a segregării școlare au două etape: monitorizarea restrânsă și monitorizarea extinsă. **Prezenta metodologie nu restricționează în niciun fel posibilitatea unităților de învățământ preuniversitar de a urma întregul proces de monitorizare a segregării școlare** (atât monitorizarea restrânsă, cât și monitorizarea extinsă) pentru a avea o imagine completă privind incluziunea sau segregarea școlară. Colectarea și raportarea datelor privind monitorizarea extinsă este obligatorie doar pentru acele unități de învățământ preuniversitar care au obținut scoruri peste pragul de risc în cadrul monitorizării restrânse”.

**Etapa 1 – Monitorizarea restrânsă (de bază)**

Această etapă este obligatorie pentru toate unitățile de învățământ preuniversitar. Fiecare unitate de învățământ va trebui să colecteze toate datele solicitate privind indicatorii aferenți Anexei 3 a Metodologiei de monitorizare a segregării școlare și să le încarce în modulul dedicat din SIIIR. Pentru mai multe detalii privind indicatorii, vezi Capitolul 6 „Indicatorii urmăriți în cadrul monitorizării segregării școlare și datele colectate”, din acest ghid tehnic. Pentru mai multe detalii privind modulul de desegregare școlară din SIIIR și utilizarea lui vezi Capitolul 8 – „Colectarea și raportarea datelor în SIIIR”, din acest ghid tehnic.

Unitățile de învățământ preuniversitar au la dispoziție o perioadă de 20 de zile lucrătoare pentru colectarea și încărcarea datelor în SIIIR (din momentul în care sunt notificate de demararea acestei etape a procesului de monitorizare a segregării școlare). Indicatorii folosiți pot surprinde riscuri de segregare școlară pentru orice tip/criteriu sau formă de segregare școlară.

Această etapă se finalizează cu un set de scoruri care pot varia de la 0 (nu există segregare școlară) la 10 (situație extrem de gravă de segregare școlară). La finalul termenului de 20 de zile lucrătoare alocate acestei etape, urmează un termen de 10 zile, în care Inspectoratele Școlare Județene vor verifica dacă toate unitățile de învățământ (la nivel de structură școlară) au încărcat toate datele (putând solicita completarea datelor lipsă), vor centraliza datele la nivelul județului și vor notifica la finalul acestui termen adițional, unitățile de învățământ care sunt obligate în conformitate cu metodologia de monitorizare a segregării școlare să urmeze și Etapa a 2-a, „monitorizarea extinsă” (respectiv unitățile de învățământ care au cel puțin un scor care depășește pragul de risc).

**Etapa 2 – Monitorizarea extinsă**

Unitățile de învățământ preuniversitar care sunt notificate de Inspectoratul Școlar Județean, au obligația să parcurgă Etapa a 2-a – monitorizarea extinsă. Fiecare unitate de învățământ notificată va trebui să colecteze toate datele solicitate privind indicatorii aferenți Anexei 2 a Metodologiei de monitorizare a segregării școlare și să le încarce în SIIIR (este vorba de acei indicatori din Anexa 2 care îi completează pe cei din Anexa 3). Pentru mai multe detalii privind indicatorii, vezi Capitolul 6 „Indicatorii urmăriți în cadrul monitorizării segregării școlare și datele colectate”, din acest ghid tehnic. Pentru mai multe detalii privind modulul de desegregare școlară din SIIIR și utilizarea lui vezi Capitolul 8 – „Colectarea și raportarea datelor în SIIIR”, din acest ghid tehnic.

Unitățile de învățământ preuniversitar au la dispoziție o nouă perioadă de 20 de zile lucrătoare pentru colectarea și încărcarea datelor pe platforma IT dedicată. Indicatorii folosiți (cantitativi și calitativi) vin să completeze profilul școlii din perspectiva riscurilor de segregare școlară și să ofere o imagine mai detaliată a aspectelor vizate. Evaluarea amănunțită a riscurilor de segregare școlară este utilă pentru identificarea cu rigurozitate a problemelor și formularea soluțiilor de desegregare.

Această etapă nu se finalizează cu calcularea vreunui scor, utilitatea sa fiind, așa cum am mai spus, în facilitarea realizării unei analize de situație mai cuprinzătoare privind riscurile de segregare școlară, pe baza căreia unitatea de învățământ să poată formula soluții relevante de desegregare.

La finalul acestei etape, ISJ-urile beneficiază de o nouă perioadă de aproximativ 10 zile lucrătoare pentru verificări, solicitări de completări, centralizarea situațiilor la nivel județean și finalizarea și transmiterea către CNDIE a situațiilor centralizate.

Întregul proces de monitorizare a segregării școlare se finalizează de către CNDIE, care, în baza centralizării la nivel național a tuturor situațiilor de la nivel județean, va elabora și adopta raportul final de monitorizare a segregării școlare (care va consta în raportul tehnic „*Raport anual privind segregarea şcolară şi calitatea serviciilor educaţionale din România*” - așa cum este el numit în Ordinul 6134/2016 – constituit în baza agregării situațiilor la nivel național).

6. Indicatorii urmăriți în cadrul monitorizării segregării școlare și datele colectate

În cadrul procesului de monitorizare a segregării școlare vor fi urmăriți un set de indicatori[[1]](#footnote-1) care vor permite evaluarea gradului de segregare școlară (care poate porni de la 0, adică inexistența segregării școlare) într-o unitate școlară cu personalitate juridică sau structură școlară arondată unei unități școlare cu personalitate juridică.

Indicatorii, în acest context, caracterizează anumite aspecte ale realității școlare care redau semne sau evidențe ale existenței sau nu a fenomenului de segregare școlară, așa cum a fost descris în capitolele anterioare, sau ale existenței anumitor situații indezirabile asociate situațiilor de segregare școlară.

Indicatorii sunt grupați în următoarele categorii largi, în funcție de aspecte ale organizării școlare care contează în procesul de monitorizare a segregării școlare. Aceste categorii sunt următoarele:

1. *Indicatorii privind elevii*, mai exact ***modul de grupare / repartizare al elevilor*** în facilitățile educaționale disponibile – unități școlare/clădiri ale unității școlare/clase/bănci - în funcție de anumite criterii specificate pe care le vom detalia mai jos;
2. *Alți indicatori privind elevii*, care vizează de această dată anumite aspecte administrative sau de management școlar;
3. *Indicatorii privind cadrele didactice*, care surprind caracteristici ale resurselor umane la dispoziția școlii;
4. *Indicatori privind organismele de conducere și serviciile de sprijin disponibile*;
5. *Indicatori privind calitatea infrastructurii și a dotărilor unității de învățământ preuniversitar*;
6. *Indicatori privind ethosul școlar* (aspecte care țin de promovarea diversității, promovarea incluziunii educaționale și prevenirea/combaterea segregării școlare prin măsuri și programe educaționale specifice).

Este important de făcut aici o mențiune cu privire la *indicatorii privind elevii* (categoria A precizată mai sus). Aceștia vor constitui partea centrală a procesului de monitorizare a segregării școlare, sunt cei prin intermediul cărora se va putea evalua dacă există fenomenul de segregare școlară la nivelul unei școli și cum se poate avansa un set de măsuri pentru desegregare școlară (în conformitate cu Ordinul 6134/2016 privind interzicerea segregării școlare și cu cele două metodologii reglementate de acesta).

Etapa 1 a procesului de monitorizare, cea restrânsă, va conține în principal indicatori privind elevii. Indicatorii privind elevii sunt grupați, la rândul lor, în funcție de tipul criteriilor care pot sta la baza segregării școlare, anume:

1. În funcție de criteriul etnic (etnia autodeclarată)
2. În funcție de criteriul dizabilității/CES
3. În funcție de criteriul statutului socio-economic al familiilor
4. În funcție de criteriul performanțelor școlare ale elevilor
5. În funcție de criteriul mediului de rezidență al elevilor

Pentru a putea calcula valoarea indicatorilor stabiliți cu privire la elevi este nevoie de colectarea unor date sau informații despre caracteristicile elevilor din școală. Acestea sunt relaționate cu criteriile menționate mai sus – etnia autodeclarată a elevilor, elevii cu dizabilități, elevi cu un anumit statut socioeconomic al familiei, cu anumite performanțe școlare sau care provin dintr-un anumit mediu de rezidență (urban/rural). În acord cu procedura de monitorizare a segregării școlare stabilită la nivelul Ministerului Educației, fiecare școală va trebui să furnizeze datele necesare pentru monitorizarea segregării școlare. Pentru a ușura acest proces fiecare școală va putea raporta aceste date în SIIIR.

Datele furnizate de către școală trebuie să permită calcularea ponderii elevilor, care fac parte din fiecare grup definit de criteriile specificate mai sus, poziționați în următoarele facilității educaționale:

1. Unitate școlară (structură școlară)
2. Clădirile unității școlare – dacă există mai multe clădiri separate în care se derulează cursurile școlare în cadrul respectivei unități școlare (ATENȚIE: în acest context prin unitate școlară se înțelege structura școlară, dacă acea structură își desfășoară activitatea didactică în mai multe clădiri)
3. Clasele din școală (dacă în cadrul structurii analizate sunt mai multe clase pe același an de studiu)
4. Ultimele două bănci din fiecare clasă, acolo unde aranjarea spațială a clasei păstrează forma șirurilor de bănci, tradițională.

În plus, datele furnizate de școală vor trebui să permită și calcularea ponderii elevilor din diferite grupuri pe ani / cicluri de educație, respectiv cei care au absolvit și care s-au înscris la examinări naționale (Evaluarea Națională sau Bacalaureat).

De asemenea, este important a preciza și faptul că indicatorii se vor calcula pentru toate nivelurile educaționale (exceptând cel universitar), inclusiv pentru ante-preșcolari (creșe), preșcolari (grădinițe), elevi de nivel primar, gimnazial sau liceal.

Mai jos sunt precizate toate caracteristicile referitoare la elevi și unitatea școlară care sunt necesar a fi colectate în procesul de monitorizare a segregării școlare. Datele vizează, pe de o parte, nivelul individual – **date referitoare la elev**, respectiv nivelul școlar – **date referitoare la unitatea școlară/structura școlară** – *vezi mai jos*.

În baza acestor date, aferente fiecărei școli, pot fi calculați indicatorii pentru monitorizarea segregării școlare.

|  |
| --- |
| **Criteriul etnic****A. Date referitoare la elev**1. Nivelul educațional al copilului, grupa/clasa în care este înregistrat
2. Etnia autodeclarată a elevului (ATENȚIE! Se va solicita părinților declararea etniei elevului, nu a naționalității, pentru a evita orice confuzie)
3. Poziționarea elevului în ultimele două bănci (DA sau NU) .
4. Clădirea în care învață elevul (dacă sunt mai multe clădiri în care sunt furnizate serviciile educaționale la nivelul unității școlare / structurii școlare)
5. Elevul este absolvent de nivel învățământ (ciclu complet)? 1. DA 2. NU (această informație va fi completată doar pentru elevii care sunt în clasa a VIII-a, respectiv în an terminal liceu (clasa a XII-a/clasa a XIII-a) și va fi completată după încheierea anului școlar)
6. Dacă a fost înscris în clasa a VIII-a, s-a înscris la evaluarea națională? – această informație se colectează doar pentru elevii care au fost înscriși în clasa a VIII-a (au absolvit, deci, clasa a VII-a). Interesează aici dacă, în acest caz, elevul înscris în clasa a VIII-a s-a înscris și pentru a susține evaluarea națională.
7. Dacă a fost înscris în clasa a XII-a, s-a înscris la examenul de Bacalaureat? – această informație se colectează doar pentru elevii care au fost înscriși în clasa a XII-a (au absolvit, deci, clasa a XI-a). Interesează aici dacă, în acest caz, elevul s-a înscris pentru a susține examenul de Bacalaureat.

**B. Date referitoare la unitatea școlară**1. Dacă în școală au fost constituite grupe/clase în scopul predării în limba maternă a acelui grup etnic sau în sistem bilingv
2. Curriculum-ul la decizia şcolii din unitatea dvs. de învățământ reflectă cultura şi istoria minorităților naționale existente în populația școlară?
3. Personalul de conducere al unității de învățământ preuniversitar și cadrele didactice ale unității de învățământ preuniversitar au urmat cursuri despre cultura şi istoria minorităților naționale care se regăsesc în unitatea de învățământ? 1. DA 2. NU
4. DACĂ DA, exemple de astfel de cursuri:

.......................................................................................................................................................................................................................................................................................................................................................................................................................................................................1. Unitatea de învățământ desfășoară activităţi extracurriculare care reflectă cultura şi istoria minorităților naționale? 1. DA 2. NU
2. Unitatea de învățământ preuniversitar este dotată cu materiale care reflectă cultura şi istoria minorităților naționale (cărți, periodice sau alte resurse educaționale în biblioteca unității de învățământ preuniversitar etc.)? 1. DA 2. NU
3. Câte cereri au fost depuse în școală pentru înscrierea la disciplina limba maternă? ....................
4. Care este numărul elevilor înscriși la această disciplină (pentru fiecare minoritate națională), la nivelul unității de învățământ?

Romi........................................Maghiari...................................Altă minoritate națională, care?.....................................**Criteriul dizabilității** **A. Date referitoare la elev**1. Copilul are dizabilități numai cu dosar DGASPC? 1. DA 2. NU
2. Copilul are dizabilități numai cu certificat de orientare CJRAE? 1. DA 2. NU
3. Copilul are dizabilități cu dosar DGASPC și certificat de orientare CJRAE? 1. DA 2. NU

**B. Date referitoare la unitatea școlară**1. Unitatea de învățământ (structura școlară) preuniversitar este dotată cu facilități/ modalități de accesibilizare pentru elevii cu dizabilități ÎN FIECARE DINTRE CLĂDIRILE SALE (dacă există mai multe clădiri în care se derulează cursurile școlare în cadrul unității școlare / structurii) ? 1. DA 2. NU
2. DACĂ DA, enumerați ce facilități / modalități de accesibilizare există:

1.....................................................................................2.....................................................................................3.....................................................................................4.....................................................................................5.....................................................................................**Criteriul statutului socio-economic al familiilor** **A. Date referitoare la elev**1. Care este nivelul de educație formală a părinților/tutorelui copilului (ani de studiu mamă/tată/tutore)?
2. Pentru copil s-a întocmit dosarul pentru bursă socială, pentru acordarea gratuită de rechizite sau pentru alte forme de ajutor, indiferent dacă beneficiază de acestea sau nu (restricții financiare) 1. DA 2. NU (Informația se referă la acei elevi pentru care s-a aprobat dosarul pentru bursă socială, pentru acordarea gratuită de rechizite sau pentru alte forme de ajutor, indiferent dacă beneficiază de acestea sau nu (restricții financiare)).
3. Copilul este instituționalizat sau în plasament familial? 1. DA 2. NU
4. Copilul provine din familie monoparentală? 1. DA 2. NU
5. Copilul se află în întreținerea bunicilor sau a altor membri ai familiei? 1. DA 2. NU (informația vizează și situația celor care se află de facto în grija altor membrii ai familiei, deși acest lucru nu a fost formalizat cu tutelă.)

**Criteriul performanțelor școlare ale elevilor/mediului de rezidență al elevilor** **A. Date referitoare la elev**1. Elevul a fost repetent în anul școlar anterior? 1. DA 2. NU (se are în vedere identificarea elevilor care au rămas repetenți în anul anterior (adică au statutul de „repetent” în anul școlar în curs))
2. Dacă este la clasa pregătitoare, elevul a frecventat grădinița? 1. DA 2. NU
3. PENTRU ELEVII DE CLASA A IX-A: Care a fost media de admitere la liceu a elevului? (Informația va fi completată automat din bazele de date ale ministerului când devine disponibilă)

28.1 Elevul a fost admis pe locuri speciale? DA/NU 1. PENTRU ELEVII DE CLASA A IX-A: Elevul provine din mediul rural? 1. DA 2. NU
2. Elevul este înscris la biblioteca școlară în anul școlar precedent? 1. DA 2. NU
3. Elevul a participat la activități extrașcolare (competiții, concursuri, excursii, serbări, etc.) la nivelul unității de învățământ preuniversitar, în anul școlar precedent? (SE EXCLUD SERBĂRILE DE FINAL DE AN dintre activitățile extrașcolare luate în calcul)
4. PENTRU ELEVII DE CLASA A IX-A: Din ce filieră, profil, specializare / calificare /program de studiu face parte elevul?
5. PENTRU ELEVII DE CLASA A XII-A: elevul este absolvent de liceu? 1. DA 2. NU – pentru rundele de monitorizare din anii viitori
6. Unul dintre părinții/tutorii elevului este membru în Consiliul de Administrație al unității de învățământ preuniversitar și/sau membru în unul din Comitetele de părinți existente în unitatea de învățământ preuniversitar? Elevul face parte dintr-un program de studiu (de tip ”intensiv”, ”bilingv”, sportiv etc.), care a presupus examene / proceduri de selecție a elevilor la intrarea în clasa pregătitoare la nivel de **unitate de învățământ / structură școlară?** 1. DA 2. NU
7. Elevul face parte dintr-un program de studiu (de tip ”intensiv”, ”bilingv”, sportiv etc.), care a presupus examene / proceduri de selecție a elevilor la intrarea în clasa a V-a, la nivel de **unitate de învățământ / structură școlară?** 1. DA 2. NU

**B. Date referitoare la unitatea școlară** 1. Care a fost media minimă de admitere în liceu pe filieră, profil, specializare / calificare /program de studiu?” (Această informație se compeltează doar pentru licee/școli profesionale etc.)

**Alții indicatori relevanți****B. Date referitoare la unitatea școlară**1. Unitatea de învățământ preuniversitar are în PDI/ PAS, cel puțin o țintă strategică pentru promovarea diversității etnice, a incluziunii educaționale și pentru prevenirea și combaterea discriminării și segregării școlare, țintă strategică detaliată în Planul Operațional

1. DA 2. NU1. DACĂ DA: criteriul/criteriile de segregare pe care îl/le abordează ținta strategică: ........................................................................................................................................................................................................................................................................................................................................................................................................................................................................................................................................................................................................................
2. Număr total cadre didactice la nivelul unității de învățământ preuniversitar (structură școlară). (Prin unitate de învățământ trebuie înțeles aici structură școlară - datele se completează pentru fiecare structură școlară existentă în parte dacă există mai multe structuri școlare arondate unității de învățământ cu personalitate juridică. Fiecare cadru didactic calificat va fi numărat la fiecare structură unde predă efectiv.)..........................
3. Număr total cadredidactice calificate, la nivelul unității de învățământ preuniversitar (Prin unitate de învățământ trebuie înțeles aici structură școlară - datele se completează pentru fiecare structură școlară existentă în parte dacă există mai multe structuri școlare arondate unității de învățământ cu personalitate juridică. Fiecare cadru didactic calificat va fi numărat la fiecare structură unde predă efectiv.):.......................................................................
4. Număr total cadre didactice, la nivelul unității de învățământ preuniversitar, care au gradul didactic II(Prin unitate de învățământ trebuie înțeles aici structură școlară - datele se completează pentru fiecare structură școlară existentă în parte dacă există mai multe structuri școlare arondate unității de învățământ cu personalitate juridică. Fiecare cadru didactic calificat va fi numărat la fiecare structură unde predă efectiv.): .......................................................................
5. Număr total cadre didactice, la nivelul unității de învățământ preuniversitar, care au doctorat/ gradul didactic I (Prin unitate de învățământ trebuie înțeles aici structură școlară - datele se completează pentru fiecare structură școlară existentă în parte dacă există mai multe structuri școlare arondate unității de învățământ cu personalitate juridică. Fiecare cadru didactic calificat va fi numărat la fiecare structură unde predă efectiv.): .......................................................................
6. Număr total cadre didactice suplinitoare, de la nivelul unității de învățământ preuniversitar(Prin unitate de învățământ trebuie înțeles aici structură școlară - datele se completează pentru fiecare structură școlară existentă în parte dacă există mai multe structuri școlare arondate unității de învățământ cu personalitate juridică. Fiecare cadru didactic calificat va fi numărat la fiecare structură unde predă efectiv.):

.........................................................................1. Număr total cadre didactice, de la nivelul unității de învățământ preuniversitar, care au fracțiuni de normă (Prin unitate de învățământ trebuie înțeles aici structură școlară - datele se completează pentru fiecare structură școlară existentă în parte dacă există mai multe structuri școlare arondate unității de învățământ cu personalitate juridică. Fiecare cadru didactic calificat va fi numărat la fiecare structură unde predă efectiv.).........................................................................
 |

Este important a ține seama de câteva aspecte importante pentru identificarea elevilor din anumite grupuri definite de criteriile care pot sta la baza segregării școlare:

|  |
| --- |
| 1. În funcție de criteriul etnic (etnia autodeclarată)
* Se raportează doar elevii care și-au autodeclarat etnia sau în cazul cărora părinții și-au autodeclarat etnia
* Este necesar ca datele din școală să fie obținute pornind de la situația fiecărui elev, nu prin estimare grupală, în baza estimărilor realizate de către cadrele didactice.
* Se va solicita părinților declararea etniei elevului, nu a naționalității, pentru a evita orice confuzie
 |
| 1. În funcție de criteriul dizabilității
* Se va documenta situația elevului prin interogarea familiei acestuia, prin consultarea asistentului social din localitate etc.
 |
| 1. În funcție de criteriul statutului socio-economic al familiilor
* Se vor identifica datele prin interogarea familiei elevului.
* Nivelul de educație formală a părinților/tutorelui copilului vizează anii de studiu mamă/tată/tutore certificați, ani de studiu care au fost absolviți prin certificarea de către o unitate de învățământ acreditată
* Informația privind întocmirea dosarului pentru bursă socială se referă la acei elevi pentru care s-a aprobat dosarul pentru bursă socială, pentru acordarea gratuită de rechizite sau pentru alte forme de ajutor, indiferent dacă beneficiază de acestea sau nu (restricții financiare
* Informația situația copilului care se află în întreținerea bunicilor sau a altor membri ai familiei vizează și situația celor care se află de facto în grija altor membrii ai familiei, deși acest lucru nu a fost formalizat cu tutelă.)
 |
| 1. În funcție de criteriul performanțelor școlare ale elevilor
* Datele vor fi colectate din documentele oficiale sau arhiva unității școlare
 |
| 1. În funcție de criteriul mediului de rezidență al elevilor
* Se va identifica rezidența elevului prin interogarea acestuia și/sau a unui reprezentant legal al acestuia
 |

1. Indicatorii sunt prezentați în Anexa 2 și Anexa 3 ale Metodologiei de monitorizare a segregării școlare. [↑](#footnote-ref-1)